[{"text_idx": "#000004", "text": "Adkroget ganti, an abadenn gant Radio Kerne ha Radio Naoned.\nGwall ziaes eo disoc\u2019h an enkan\u0303 war micheriou\u0300 zo. Re ar sevenadur a zo skoet kalet. E Douarnenez o deus bet tapet tud ar sevel filmou\u0300, pezhiou\u0300 c\u2019hoari, kon\u0303sertou\u0300, ar boaz d\u2019en em welet reoliek, araok an enkan\u0303 zoken. Preparin\u0303 a reont an dazont, par ma c\u2019hellont, met ar pezh a vanka dezhe eo gouzout penaos kontan\u0303 war hon dilennidi. Gant Anne Gouerou (Pol Kleweled Douarnenez) Caroline Troin (Rhizomes) hag ur vignonez a gengred gante (Emmanuelle Eon, eus C\u2019hoariva, ur gevredigezh staget he mont en-dro eus politikerezh ar rannvro).\nOuzhpenn ar Vretoned zo: pet amerindian a oa en div Amerik araok ar bloaz 1492?\nYannig Mainguy ha Drian Bernier a c\u2019halv an dud a fell dezhe kaout ar CAP brezhonek war micheriou\u0300 ar vugaleaj da vont e darempred gante pe gant stummerien ar CLPS e Kemper araok ar 7 a viz Gouhere: emaint o preparin\u0303 an distro-skol.\nOberennou\u0300 gant Raoul Dufy zo c\u2019hoazh ouzh mogeriou\u0300 Mirdi an Arzou\u0300-kaer e Kemper. Gant Annaig Loizel, hen\u0303cherez, ouzh mikro Morgane Bramoulle.\nAr Bed o Trein\u0303 : Un diskoachadenn dibar zo bet graet e-kichen Stonehenge: tud Nevzaodvezh ar mein o doa graet poullou\u0300 bras divent da stumman\u0303 ur c\u2019helc\u2019h gouestlet d\u2019o lidou\u0300."}, {"text_idx": "#000008", "text": "This site uses Akismet to reduce spam. Learn how your comment data is processed."}]